**Määritelmät ja lähteet:**

**Kustannustiedot ja oppilasmäärät** perustuvat opetushallituksen julkaisemiin rahoitusjärjestelmän raportteihin (Opetus- ja kulttuuritoimen rahoitusjärjestelmän raportit <https://vos.oph.fi/rap/>), joista tiedot on kerätty Kuntaliiton Kouluikkuna-vertailutietopalveluun. Alkuperäiset tiedot on kerätty Tilastokeskuksen Kuntatalous- ja oppilasmäärätiedonkeruissa opetushallituksen toimeksiannosta.

Aineisto sisältää kuntien järjestämän perusopetuksen (ei sis. aamu- ja iltapäivätoimintaa eikä esiopetusta.)

**Lapsimäärät**: Tilastokeskus, väestörakenne -tilasto (<https://www.tilastokeskus.fi/til/vaerak/index.html>)

**Käyttökustannukset**, vos-pohja (kuva1): Perusopetuksen toiminta- ja vyörytyserämenot (sisältäen pienet hankkeet ja sairaalaopetuksen, ei sisällä poistoja ja kotikuntien maksuosuuksia).

**Käyttökustannukset**, kunnan oma perusopetus (kuva3, kuva4, kuva5): Perusopetuksen toiminta- ja vyörytyserämenot (sisältäen poistot, ei sisällä pieniä hankkeita, sairaalaopetusta ja kotikuntien maksuosuuksia)

**Toiminnoittaiset menot**, kuva2: Toiminnoittain tilastoitavat kustannukset kuntien omana toimintana järjestetyn perusopetuksen osalta. *Vammaisopetuksen* sisältyvät kaikki pidennetyn oppivelvollisuuden oppilaista aiheutuneet (kohdistetut) kulut, eli opetus, ruokailu jne. Muut toiminnoittaiset menot sisältävät 9 vuoden oppivelvollisuuden oppilaista aiheutuneet kulut. Tiedot on kerätty Tilastokeskuksen Kuntatalous -tiedonkeruissa. Toimintojen määritelmät esim. <https://stat.fi/keruu/kuta/files/kuntatalous_41.pdf>).

**Reaaliset kustannukset**, deflatointi: kustannukset on deflatoitu tilastokeskuksen julkisten menojen hintaindeksillä (JMHI tehtäväalueittain; opetus- ja kulttuuritoimi <https://www.stat.fi/til/jmhi/index.html>). Kuva1 deflatointi vuoden 2012 tasossa. Kuva3, kuva4 ja kuva5 vuoden 2019 tasossa.

**Otos, kuva1**: Sisältää kaikki kunnalliset perusopetuksen järjestäjät

**Otos, kuva2, taulukko1, kuva3, kuva4, kuva5**: 286 kunnallista opetuksen järjestäjää. Ryhmä- ja kuntatason vertailtavuuden parantamiseksi aineistosta jätettiin pois yksittäisiä tapauksia poikkeavien arvojen tai vertailujakson (2012-2019) soveltumattomuuden vuoksi.